**

**ES kohēzijas politikas programmas 2021.- 2027. gadam ESF+ līdzfinansētā**

**projekta Nr. 4.3.6.1/1/24/I/001 “Profesionālās kvalifikācijas pilnveide bērnu tiesību aizsardzības jautājumos un bērnu likumisko pārstāvju atbildības stiprināšana”**

**(SAM 4.3.6.1) progress**

Bērnu aizsardzības centra (turpmāk – centrs) Kompetenču pilnveides nodaļa (turpmāk – KPN) pārskata periodā no 2024. gada oktobra līdz 2025. gada aprīlim turpina īstenot Eiropas Sociālā fonda Plus līdzfinansēto projektu Nr. 4.3.6.1/1/24/I/001 “Profesionālās kvalifikācijas pilnveide bērnu tiesību aizsardzības jautājumos un bērnu likumisko pārstāvju atbildības stiprināšana” (turpmāk – projekts).

Centrs 2025. gada 28. aprīlī ir iesniedzis ar Centrālo finanšu un līgumu aģentūru (turpmāk – CFLA) noslēgtā līguma Nr. 4.3.6.1/1/24/I/001 grozījumus, kas sagatavoti saskaņā ar Ministru kabineta 2025. gada 16. aprīļa grozījumiem Ministru kabineta 2023. gada 5. decembra noteikumos Nr. 724 "Eiropas Savienības kohēzijas politikas programmas 2021.–2027. gadam 4.3.6. specifiskā atbalsta mērķa "Veicināt nabadzības vai sociālās atstumtības riskam pakļauto cilvēku, tostarp vistrūcīgāko un bērnu, sociālo integrāciju" 4.3.6.1. pasākuma "Speciālistu, kuru profesionālā darbība saistīta ar bērnu tiesību aizsardzības nodrošināšanu, profesionālās kvalifikācijas pilnveide un bērnu likumisko pārstāvju atbildības stiprināšana bērnu tiesību aizsardzības sistēmas reorganizācijas ietvaros" īstenošanas noteikumi" (turpmāk - MK noteikumi Nr. 724). Projektam pievienotas apakšdarbības:

* 1.1.5.   Bāriņtiesas amatpersonu mācību programmas pilnveide, tās mācību metodikas izstrāde un bāriņtiesu amatpersonu mācības;
* 1.2.4.   Pētījums par bāriņtiesas amatpersonu un bāriņtiesas darbinieku, kuru faktiskā rīcība vai cita veida darba pienākumu veikšana skar vai var skart bērna tiesības un tiesiskās intereses, darba apstākļiem;
* 1.2.5.  Metodisko materiālu izstrāde bāriņtiesas amatpersonām un bāriņtiesas darbiniekiem;
* 1.5.  Metodisko materiālu izstrāde pašvaldībām bērnu tiesību aizsardzības īstenošanas pilnveidei.

Saskaņā ar MK noteikumu Nr. 724 8. punktu precizēts projekta finansējums no 3 045 000 EUR uz 7 920 140 EUR, tai skaitā Eiropas Sociālā fonda Plus finansējums – 6 732 119 EUR un valsts budžeta līdzfinansējums – 1 188 021 EUR.

Projekta apakšdarbībā 1.1.2. “Bērna atbalsta speciālistu profesionālās kompetences pilnveides programmas un tās mācību metodikas izstrāde un aprobācija izmēģinājumprojektā” 2025. gada 18. martā centrs parakstīja pieņemšanas – nodošanas aktu ar SIA “Projektu un kvalitātes vadība” par 3. nodevuma “Profesionālās un neformālās izglītības programmu izvērtējums” izstrādi saskaņā ar 2024. gada 19. jūlija līgumu Nr. 4.2-4/84 (iepirkuma Nr. BAC 2024/4.2.-5/3 “Vadlīniju izstrāde Bērna atbalsta speciālista darbam ar bērniem ar uzvedības vai atkarību problēmām un profesionālās kompetences pilnveides programmas un mācību metodikas izstrāde un aprobācija”).

Projekta apakšdarbībā 1.1.3. “Speciālistu mācības, tai skaitā E-mācības”:

* profesionālās kompetences pilnveides programmu apguves nodrošināšanai organizētas regulāras sanāksmes ar Valsts administrācijas skolu (turpmāk - VAS) dažādu administratīvo jautājumu risināšanai;
* VAS, pamatojoties uz Publisko iepirkumu likuma 5. panta 20. punktu, piesaistījis un ar centru saskaņojis pasniedzējus, lai speciālistiem atbilstoši mācību norises grafikam nodrošinātu profesionālās kompetences pilnveides programmu apguvi 2024. gada 4. ceturksnī un 2025. gada 1. ceturksnī;
* apstiprināta VAS atskaite par 2024. gada 4. ceturksnī organizētajām mācībām 126 dalībniekiem;
* KPN sadarbībā ar VAS, Labklājības ministriju un CFLA turpina meklēt papildu risinājumus pasniedzēju piesaistei un mācību īstenošanai 2025. gadā, tai skaitā notiek dokumentācijas sagatavošana VAS slēgtā konkursa Nr. VAS 2024/05-02/4 DIS daļai Nr. 4 “Juridiskā vadība” pasniedzēju piesaistei speciālistu mācībām.

KPN piedalās Labklājības ministrijas organizētajās labklājības nozares un pašvaldību sociālās sfēras platformas “DigiSoc” izstrādes un ieviešanas sanāksmēs. Plānotajā informācijas sistēmas izstrādē paredzēts izmantot projekta apakšdarbības 1.1.4. “Izvērtējuma veikšana, lai noteiktu risinājumu speciālistu, kas pilnveidojuši profesionālo kompetenci bērnu tiesību aizsardzības jomā, reģistra izstrādei” ietvaros veikto izvērtējumu speciālistu, kas pilnveidojuši profesionālo kompetenci bērnu tiesību aizsardzības jomā.

Projekta apakšdarbība 1.2.1. “Bāriņtiesas amatpersonu sertifikācijas sistēmas ieviešana” ir saistīta ar Labklājības ministrijas sagatavoto likumprojektu Bāriņtiesu likuma grozījumiem, tai skaitā Bāriņtiesu likumā minēto bāriņtiesas amatpersonas sertifikāciju un kvalifikācijas komisiju. KPN aktīvi seko līdzi minētā dokumenta projekta saskaņošanas procesam. Apakšdarbība papildināta ar bāriņtiesu amatpersonu darba izpildes novērtēšanas satura izstrādi, ko plānots veikt saistībā ar sertifikācijas sistēmas ieviešanu. Tās mērķis ir novērtēt bāriņtiesas amatpersonas profesionālo darbību un veicināt profesionālo izaugsmi. Darba izpildes novērtēšanas saturu izmantos kvalifikācijas komisija bāriņtiesas amatpersonu sertifikācijas procesā.

Projekta apakšdarbības 1.2.2. “Bāriņtiesu likuma komentāru izstrāde” īstenošana arī ir saistīta ar Labklājības ministrijas sagatavoto likumprojektu Bāriņtiesu likuma grozījumiem, kuru saskaņošanas procedūra ir ieilgusi. KPN aktīvi seko līdzi šo grozījumu saskaņošanas procesam. Iepirkuma izsludināšanas termiņš ir atkarīgs no Bāriņtiesu likuma grozījumu apstiprināšanas.

Projekta apakšdarbības 1.2.3. “Supervīzijas bāriņtiesu amatpersonām” ietvaros 2025. gada 4. ceturksnī 14 bāriņtiesas iesniegušas pārskatus par 145 amatpersonām veikto izmaksu attiecināšanu un 2025. gada 1. ceturksnī 8 bāriņtiesas - par 104 amatpersonām veikto izmaksu attiecināšanu. KPN nodrošina gan konsultatīvu atbalstu jautājumos, kas skar supervīziju organizēšanu bāriņtiesu amatpersonām un kompensāciju saņemšanu saskaņā ar apstiprināto vienas vienības izmaksu standarta likmes aprēķina un piemērošanas metodiku, gan pārskatu pārbaudi bāriņtiesu veikto izmaksu attiecināšanai un kompensāciju saņemšanai, gan kompensāciju maksājumus bāriņtiesām.

Projekta apakšdarbībā 1.3. “Finansējuma saņēmēja darbības koncepcijas izstrāde un darbinieku profesionālās kompetences stiprināšana tā pārveidei par atbalstošu un koordinējošu iestādi bērnu aizsardzības jautājumos” pieņemts un apmaksāts 1. nodevums "Finansējuma saņēmēja darbības koncepcijas izstrāde". Pieņemts saskaņošanai 2., 3. un 4. nodevums (3 mācību programmas). Pieņemts un apmaksāts 5. nodevums "Pasniedzēju piesaiste un sagatavošana".

Projekta apakšdarbībā 1.4. “Nepilngadīgo personu atbalsta informācijas sistēmas attīstības iespēju izvērtēšana, tās pilnveides koncepcijas un biznesa procesu aprakstu izstrāde”

* 2025. gada 23. aprīlī centrs parakstīja ar Sabiedrību ar ierobežotu atbildību “ERNST & YOUNG BALTIC” vienošanos Nr. 1 2024. gada 23. jūlija līgumam Nr. 4.1-4/85 par finansējuma palielinājuma un līguma termiņa pagarināšanu.
* 2025. gada 29. aprīlī centrs parakstīja nodošanas – pieņemšanas aktu ar Sabiedrību ar ierobežotu atbildību “ERNST & YOUNG BALTIC” par 2. nodevuma “Informācijas sistēmas koncepcijas apraksts” izstrādi saskaņā ar 2024. gada 23. jūlija līgumu Nr. 4.1-4/85 (iepirkuma Nr. BAC 2024/4.1.-5/7 “Nepilngadīgo personu atbalsta informācijas sistēmas attīstības iespēju izvērtēšana, tās pilnveides koncepcijas un biznesa procesu aprakstu izstrāde”).

Projekta darbībā 3. “Komunikācijas un vizuālās identitātes prasību nodrošināšanas pasākumi” izstrādāts projekta komunikācijas plāns. Centra tīmekļa vietnē ievietots progresa pārskats par projekta īstenošanu. Projekta sadarbības partnera VAS tīmekļa vietnē ievietota publikācija par projektu. Tiek nodrošinātas komunikācijas un vizuālās identitātes prasības atbilstoši Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijām.

Centra telpās uzstādīta projekta informatīvā plāksne un plakāti, kā arī VAS telpās izvietoti sagatavotie plakāti atbilstoši ES fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās noteiktajām publicitātes prasībām.

Projekta darbībā 4. “Projekta vadība un tā īstenošanas nodrošināšana” turpinās projekta apakšdarbību plānošana, ieviešanas uzraudzība un vadība projekta mērķa sasniegšanai. Iepirkumi par pakalpojuma īstenošanu tiek veikti saskaņā ar normatīvajiem aktiem par publiskajiem iepirkumiem, īstenojot konkurenci nodrošinošu, pārredzamu, atklātu, nediskriminējošu konkursa procedūru, kā arī īstenojot inovatīvus iepirkumus, tādējādi izslēdzot komercdarbības atbalstu preču un pakalpojumu sniedzēju līmenī. Ja iepirkumi iekļauj sevī sociāli atbildīga iepirkuma pazīmes, tad tie tiek īstenots kā sociāli atbildīgs iepirkumi. Iepirkumi dokumentācijā tiek paredzēts izslēgt pakalpojumus un pārtikas produktus, kuru izcelsme ir Krievija un Baltkrievija.

2025. gada februārī prezentēts ziņojums par projekta progresu Atbildīgajai iestādei. Ziņojums pieņemts bez iebildumiem.

2025. gada 18. februārī organizēta projekta uzraudzības komitejas sēde, kurā prezentēts ziņojums par projekta īstenošanas gaitu, mērķa un rezultātu sasniegšanas progresu, finanšu līdzekļu izlietojumu, identificētajiem riskiem, problēmām un priekšlikumiem to risināšanai. Ziņojums par projekta progresa novērtēšanu un uzraudzību ir pieņemts bez iebildumiem.